ליסה ננדי

ליסה ננדי (באנגלית: Lisa Nandy; נולדה ב-13 במאי 1981) היא פוליטיקאית בריטית חברת מפלגת הלייבור המכהנת כנציגת מחוז ויגאן בבית הנבחרים הבריטי.

ביוגרפיה 
ננדי גדלה במנצ'סטר. אמה לואיז היא בתו של הלורד פרנק באיירס, ואביה דיפאק הוא אקדמאי הודי שכיהן כיועץ למשרד הפנים.

ננדי סיימה תואר ראשון במדע המדינה מאוניברסיטת ניוקאסל ותואר שני במדיניות ציבורית מבירקבק, אוניברסיטת לונדון. היא פעילה מצעירותה במפלגת הלייבור, עבדה עבור חבר בית הנבחרים ניל ג'רארד וכחברת מועצה בהאמרסמית' ופולהאם.

בבחירות 2010 נבחרה לייצג את מחוז ויגאן בבית הנבחרים הבריטי. היא כיהנה בוועדת החינוך. היא שימשה כשרה בממשלות הצללים של אד מיליבנד וג'רמי קורבין. ב-2020 התמודדה בבחירות לראש מפלגת הלייבור וסיימה שלישית עם 16.2% מהקולות. באפריל 2020 מונתה על ידי היושב ראש הנבחר קיר סטארמר לשרת החוץ בממשלת הצללים שלו. בנובמבר 2021 מונתה לשרת צללים לענייני פיתוח, שיכון וקהילות. בסטפמבר 2023, במסגרת סבב מינויים שערך סטארמר בממשלת הצללים שלו היא הועברה לתפקיד שרת הצללים לפיתוח בינלאומי.

ננדי נשואה לאנדי קולינס ולהם בן אחד שנולד ב-2015.

קישורים חיצוניים

 

 ליסה ננדי באתר הפרלמנט הבריטי

בריטיות שנולדו ב-1979
בריטים שנולדו ב-1979
פוליטיקאיות בריטיות
פוליטיקאים בריטים
חברי מפלגת הלייבור (הממלכה המאוחדת)
חברי הפרלמנט של הממלכה המאוחדת (2010–2015)
חברי הפרלמנט של הממלכה המאוחדת (2015–2017)
חברי הפרלמנט של הממלכה המאוחדת (2017–2019)
חברי הפרלמנט של הממלכה המאוחדת (מאז 2019)